Document ID: 32006D0775

KOMMISSIONENS BESLUTNING
af 13. november 2006
om ændring af bilag D til Rådets direktiv 95/70/EF for så vidt angår listen over eksotiske bløddyrsygdomme, der er underlagt harmoniserede EF-bekæmpelsesforanstaltninger
(meddelt under nummer K(2006) 5309)
(EØS-relevant tekst)
(2006/775/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 95/70/EF af 22. december 1995 om minimumsfællesskabsforanstaltninger til bekæmpelse af visse sygdomme hos toskallede bløddyr (1), særlig artikel 9, og
ud fra følgende betragtninger:
(1)
Ved direktiv 95/70/EF af 22. december 1995 er der fastsat minimumsfællesskabsforanstaltninger til bekæmpelse af visse sygdomme hos toskallede bløddyr. De sygdomme, der er underlagt sådanne harmoniserede foranstaltninger, er nærmere fastsat i bilag A til Rådets direktiv 91/67/EØF af 28. januar 1991 om dyresundhedsmæssige betingelser for afsætning af akvakulturdyr og -produkter (2) og i bilag D til direktiv 95/70/EF.
(2)
De sygdomme, der er opført i bilag D til direktiv 95/70/EF, er sygdomme, som anses for fremmede for Fællesskabet (eksotiske sygdomme).
(3)
Nye epidemiologiske undersøgelser har vist, at en række sygdomme, der er opført i bilag D til direktiv 95/70/EF, enten er udbredte i EF-industrien for bløddyropdræt eller ikke har nogen væsentlig betydning.
(4)
Listen over de arter, der er opført som modtagelige værtsarter for de pågældende sygdomme og patogener, bør være i overensstemmelse med den nyeste udgave af OIE's International Aquatic Animal Health Code.
(5)
De sygdomme, der er opført i del II i bilag IV til Rådets direktiv KOM(2005)362 (3), bør tages i betragtning for at sikre en effektiv overgang til den nye fællesskabslovgivning om vanddyrs sundhed.
(6)
Foranstaltningerne i denne beslutning er i overensstemmelse med udtalelse fra Den Stående Komité for Fødevarekæden og Dyresundhed -
VEDTAGET FØLGENDE BESLUTNING:
Artikel 1
Bilag D til direktiv 95/70/EF erstattes af teksten i bilaget til nærværende beslutning.
Artikel 2
Denne beslutning er rettet til medlemsstaterne.
Udfærdiget i Bruxelles, den 13. november 2006.

Labels: 0
3
6